સેટેલાઇટ કથિત ગેંગરેપની ઘટના બાદ પોલીસે આળસમરડી હોય તેમ હવે પ્રેમીયુગલો પર તવાઈ બોલાવવાનું શરૂ કર્યું છે. સોમવારે દિવસભર શહેરના અનેક ગાર્ડનમાં એકાંત માણી રહેલા પ્રેમીપંખીડા પાસે પોલીસકર્મીઓએ ધસી જઈ તેમને રવાના થઈ જવાની કડક સૂચના આપતા નજરે પડ્યાં હતા. પોલીસની આ કામગીરી સ્વાભાવિક રાહદારીઓ માટે એક તમાશો બની ગઈ હતી. તો બીજી તરફ પોલીસના ડરે ગાર્ડનમાંથી બહાર નીકળતા પ્રેમીયુગલો ક્ષોભજનક સ્થિતિમાં મૂકાયા હતા. એક પોલીસ અધિકારીએ આ અંગે કબૂલાત કરી હતી કે, ફરી કોઈ અનિચ્છનિય ઘટના ન ઘટે તે માટે એક્સન લેવા માટે આદેશ અપાય છે અને અમે તેનું પાલન કરાવ્યું છે.